Fotballkretser i Norge

Fotballkretsene i Norge er geografiske områder underlagt Norges Fotballforbund og har ansvar for administrativt styring av breddefotballen i kretsen. Det er i alt 18 fotballkretser i Norge. 12 av fotballkretsenes geografiske område er det samme som norges fylker. 

Nåværende fotballkretser

 Agder Fotballkrets
 Akershus Fotballkrets
 Buskerud Fotballkrets
 Finnmark Fotballkrets
 Hordaland Fotballkrets
 Hålogaland Fotballkrets
 Indre Østland Fotballkrets
 Nordland Fotballkrets
 Nordmøre og Romsdal Fotballkrets
 Oslo Fotballkrets
 Rogaland Fotballkrets
 Sogn og Fjordane Fotballkrets
 Sunnmøre Fotballkrets
 Telemark Fotballkrets
 Troms Fotballkrets
 Trøndelag Fotballkrets
 Vestfold Fotballkrets
 Østfold Fotballkrets


Seniorfotball herrer

Hver krets har ansvar for ligaene fra 4. divisjon og lavere, også kalt regionale ligaer. Alle fotballkretsene står selv fritt for å velge antall lag, avdelinger og opp- og nedrykksplasser i de regionale divisjonene. Antall opprykksplasser fra 4. divisjon har Norges Fotballforbund pålagt fotballkretsene å følge.

Fotballkretsenes historie

Smaalenenes Fodboldkrets var landets første fotballkrets, og ble stiftet i 1904. De neste årene ble det dannet kretser over hele landet, og i 1922 fantes det fotballkretser i alle landets fylker. På grunn av vanskelige kommunikasjoner og lange reiseavstander ble kretsene delt i mindre kretser, og i 1957 fantes det i alt 42 fotballkretser i landet. Deretter begynte en periode med sammenslåinger. Fra 1963 til 1988 ble antallet kretser redusert fra 42 til 19. Den siste sammenslåingen (Trøndelag Fotballkrets) skjedde i 2001, og siden da har 
Norges Fotballforbund bestått av 18 kretser.

 År  Hendelse  1904  Smaalenenes Fodboldkrets ble stiftet som norges første fotballkrets. Byttet navn til Østfold Fotballkrets i 1920. 1905  Oplandenes Fotballkrets ble stiftet. 1905  Vestfold Fodboldkreds ble stiftet. Kretsen omfattet både Nedre Buskerud, Vestfold og Grenland. 1905  Kristiania og Omegns Fodboldkreds ble stiftet. 1905  Nordenfjeldske Fotboldforbund ble stiftet. Ble omgjort til fotballkrets i 1909. 1907  Grenland Fotballkrets ble skilt ut fra Vestfold Fotballkrets. 1909  Vestlandske Fotballkrets ble stiftet. 1911  Vestlandske Fotballkrets ble delt i Bergen Fotballkrets og Vesterlen Fotballkrets. 1911  Sørlandske Fotballkrets ble stiftet. 1911  Romerike Fotballkrets ble sitftet.   1914  Romsdals Amts Fotballkreds ble stiftet. 1915  Telemarkens Fotballkrets ble skilt ut fra Grenland Fotballkrets. 1916  Nordenfjeldske Fotboldforbund ble delt i Trondhjems Fotballkrets og Indtrøndelagens Fotballkrets. 1917  Østerdalens Fotballkrets ble stiftet. Skiftet navn til Nord-Østerdal Fotballkrets i 1919. 1918  Nordland Fotballkrets ble stiftet. 1919  Buskerud Fotballkrets ble skilt ut fra Vestfold Fotballkrets. 1919  Troms Fotballkrets ble stiftet. 1919  Nordland Fotballkrets ble delt i Helgeland og Salten Fotballkrets og Lofoten og Vesterålen Fotballkrets. 1920  Glåmdal Fotballkrets ble stiftet. 1920  Finnmark Fotballkrets ble stiftet. 1920  Grenland Fotballkrets og Telemarkens Fotballkrets ble slått sammen til Telemark Fotballkrets. 1920  Sør-Trøndelag Fotballkrets ble stiftet. 1920  Kristiania og Omegns Fotballkrets ble delt i Kristiania Fotballkrets og Aker Fotballkrets. 1920  Romsdals Amts Fotballkreds ble delt i Romsdalske Fotballkrets og Sunnmøre Fotballkrets. 1920  Sørlandske Fotballkrets ble delt i Vest-Agder Fotballkrets og Aust-Agder Fotballkrets. 1921  Hordaland Fotballkrets ble stiftet. 1921  Trysil og Engerdal Fotballkrets ble stiftet. 1922  Romerike Fotballkrets ble delt i Lillestrøm og Omegn Fotballkrets, Eidsvold og Omegns Fotballkrets og Østre Romerike Fotballkrets 1922  Buskerud Fotballkrets blir delt i Drammen og Omegn Fotballkrets og Øvre Buskerud Fotballkrets. 1922  Follo Fotballkrets ble stiftet. 1922  Sogn og Fjordane Fotballkrets ble stiftet. Det finnes nå fotballkretser i alle landets fylker. 1923  Telemark Fotballkrets ble delt i Grenland Fotballkrets og Øvre Telemark Fotballkrets. 1924  Namdal Fotballkrets ble stiftet. 1925  Røyken og Hurum Fotballkrets ble skilt ut fra Drammen og Omegn Fotballkrets. 1931  Lillestrøm og Omegn Fotballkrets og Eidsvold og Omegns Fotballkrets ble slått sammen til Vestre Romerike Fotballkrets. 1931  Trysil og Engerdal Fotballkrets ble slått sammen med andre klubber i Sør-Østerdal, og byttet navn til Sør-Østerdal Fotballkrets. 1932  Gudbrandsdal Fotballkrets ble stiftet. 1932  Valdres Fotballkrets ble stiftet. 1933  Hordaland Fotballkrets ble delt i Midthordland Fotballkrets og Sunnhordland Fotballkrets. 1933  Nordmøre og Romsdal Fotballkrets ble delt i Nordmøre Fotballkrets og Romsdal Fotballkrets. 1933  Troms Innland Fotballkrets ble stiftet. 1934  Finnmark Fotballkrets ble delt i Vest-Finnmark Fotballkrets, Midt-Finnmark Fotballkrets og Aust-Finnmark Fotballkrets. 1934  Salten Fotballkrets ble skilt ut fra Lofoten og Vesterålen Fotballkrets. 1936  Røyken og Hurum Fotballkrets ble slått sammen med Drammen og Omegn Fotballkrets. 1939  Nord-Troms Fotballkrets ble stiftet. 1947  Fosen Fotballkrets ble stiftet. 1950  Ofoten og Sør-Troms Fotballkrets ble skilt ut fra Troms Fotballkrets. 1956  Nord-Troms Fotballkrets ble slått sammen med Tromsø og Omegn Fotballkrets. 1957  Gudbrandsdal Fotballkrets ble delt i Nord-Gudbrandsdal Fotballkrets og Sør-Gudbrandsdal Fotballkrets. Antall fotballkretser er nå 42. 1957  Hallingdal overført fra Øvre Buskerud til Valdres. Byttet navn til Valdres og Hallingdal Fotballkrets i 1961. 1963  Aker Fotballkrets ble slått sammen med Oslo Fotballkrets. 1967  Grenland Fotballkrets og Øvre Telemark Fotballkrets ble slått sammen til Telemark Fotballkrets. 1968  Follo Fotballkrets ble nedlagt. Klubbene flyttet til Østfold Fotballkrets, Oslo Fotballkrets og Vestre Romerike Fotballkrets. 1968  Nord-Gudbrandsdal Fotballkrets og Sør-Gudbrandsdal Fotballkrets ble slått sammen til Gudbrandsdal Fotballkrets. 1969  Midt-Finnmark Fotballkrets ble delt mellom Vest-Finnmark Fotballkrets og Aust-Finnmark Fotballkrets. 1969  Midthordland Fotballkrets ble slått sammen med Bergen Fotballkrets. 1970  Vestre Romerike Fotballkrets og Østre Romerike Fotballkrets blir slått sammen til Romerike Fotballkrets. Byttet navn til Akershus Fotballkrets i 1989. 1970  Øvre Buskerud Fotballkrets og Drammen og Omegn Fotballkrets ble slått sammen til Buskerud Fotballkrets. 1971  Vest-Agder Fotballkrets og Aust-Agder Fotballkrets ble slått sammen til Agder Fotballkrets. 1973  Tromsø og Omegn Fotballkrets og Troms Innland Fotballkrets ble slått sammen til Troms Fotballkrets. 1979  Valdres og Hallingdal Fotballkrets ble slått sammen med Oplandenes Fotballkrets. 1986  Nordmøre Fotballkrets og Romsdal Fotballkrets ble slått sammen til Nordmøre og Romsdal Fotballkrets. 1986  Vest-Finnmark Fotballkrets og Aust-Finnmark Fotballkrets ble slått sammen til Finnmark Fotballkrets. 1986  Namdal Fotballkrets ble slått sammen med Nord-Trøndelag Fotballkrets. 1986  Trondheim Fotballkrets, Fosen Fotballkrets og Nord-Østerdal Fotballkrets ble slått sammen med Sør-Trøndelag Fotballkrets. 1987   Bergen og Omegn Fotballkrets og Sunnhordland Fotballkrets ble slått sammen til Hordaland Fotballkrets. 1987  Oplandenes Fotballkrets, Gudbrandsdal Fotballkrets, Sør-Østerdal Fotballkrets og Glåmdal Fotballkrets ble slått sammen til Indre Østland Fotballkrets. 1988  Lofoten og Vesterålen Fotballkrets og Ofoten og Sør-Troms Fotballkrets ble slått sammen til Hålogaland Fotballkrets. 1988  Helgeland Fotballkrets og Salten Fotballkrets ble slått sammen til Nordland Fotballkrets. Antall fotballkretser er nå redusert til 19. 2001  Sør-Trøndelag Fotballkrets og Nord-Trøndelag Fotballkrets ble slått sammen til Trøndelag Fotballkrets.

Kilder

 Jonny Hansen (1994): I "futtbollens" tjeneste: 75 år med Troms fotballkrets
 Jonny Hansen (2015): Leken som ble magisk. Høydepunkter i nordnorsk fotball gjennom 110 år. ISBN 9788230329573.